נתן מברסלב

רבי נתן שטרנהרץ, המוכר גם כרבי נתן מברסלב או רבי נתן מנמירוב, או בראשי התיבות מוהרנ"ת (ט"ו בשבט ה'תק"ם – י' בטבת ה'תר"ה, 22 בינואר 1780 – 20 בדצמבר 1844) היה תלמידו המובהק של רבי נחמן מברסלב, מפיץ תורתו המרכזי, ומנהיגה-בפועל של חסידות ברסלב אחרי מות רבו.

==ביוגרפיה==
נולד לנפתלי הירץ, סוחר אמיד מהעיר נמירוב, וחיה לאנה, בת יצחק דנציג. בילדותו כונה "העילוי מנמירוב". נישא לאסתר שיינדל (שילדה לו חמישה בנים ובת אחת) בתו של ר' דוד צבי אוירבך, רבה של שרהורוד, בן ר' אריה לייב הרב מסטינסלב וקרוב משפחה של ר' נחמן מהורדנקא. לאחר שגר שנתיים בבית חמיו, אביו ציפה שיצטרף לעסק המשפחתי. בשנת 1802 היה אמור לעבור לסניף של ברדיצ'ב, אך באותה שנה הגיע ר' נחמן לברסלב הסמוכה, ושמו עבר בין חבריו של ר' נתן. ר' נתן עם שניים מחבריו החליטו לנסוע לצדיק. ר' נתן מיד נקשר לרבו העתידי, הפך תלמידו הקרוב ביותר, וליווה אותו עד מותו של ר' נחמן בעיר אומן ב-1810.

וכך מסופר על התקרבותו של רבי נתן לרבי נחמן:

ר' נתן העלה על הכתב את כל התורות והמאמרים ששמע מר' נחמן. לאחר מותו ניסה ר' נתן לשמר את חסידות ברסלב. הוא תיקן עלייה לציון וקיבוץ חסידי בראש השנה. הוא היה נוסע בין קהילות החסידים בערים הסמוכות, וכן הדפיס את ספרי ר' נחמן. ר' נתן לא טען להיותו האדמו"ר של חסידי ברסלב, אלא המנהיג והמאחד, ולשיטתו הרבי נשאר תמיד ר' נחמן.

בשנת 1811 הדפיס את הספרים ליקוטי מוהר"ן ו"ספר המידות". בשנים 1819–1821 קנה את כל הנדרש להקמת בית דפוס, והעמיד בית דפוס לא-חוקי בביתו, שם הדפיס את ליקוטי מוהר"ן, השלמת ספר המידות ותיקון הכללי בשנת 1821. כדי לא למשוך את תשומת השלטונות נכתב על הספרים שנדפסו באוסטרוה או במוהילב. ר' נתן עסק בהדפסת ספרים במשך כל ימיו, ובכך הפך את ספרי ברסלב לנפוצים ביותר בין ספרי החסידות. השפעתם יצאה אפילו מתחום החסידות ועברה לתחומים שונים, כמו ספרות ותיאטרון.

בשנת 1822, תוך כדי מלחמת העצמאות היוונית, מטורקיה, יצא ר' נתן למסע לארץ ישראל ושהה בה מספר חודשים.

ר' נתן התקין אספת חסידים אצלו בברסלב בחג השבועות ובחנוכה. בשנים 1834–1838 התחדש גל רדיפות נגד חסידי ברסלב בניצוחו של רבי משה צבי גוטרמן מסאווראן. חסידי ברסלב נקראו כופרים, נאסר לאכול משחיטתם, להתחתן איתם ולרחם עליהם. הרדיפות פסקו אחר מותו של הרב גוטרמן. בזמן הרדיפות נעצר ר' נתן, רכושו הוחרם, נאסר עליו להתגורר בברסלב, והוא עבר לעיר הולדתו נמירוב.

בשנת 1838 חזר לברסלב, ובשנת 1844 (ה'תר"ה) נפטר ונקבר בכניסה לבית הקברות היהודי בעיר. את מקומו מילא אחר מותו ר' נחמן חזן מטולצ'ין, עליו אמר "זה שנשא עבורי את דליי המים - רבי נחמן מטולטשין - הוא ינהיג את העדה".

==חיבוריו==
*ליקוטי הלכות - חיבור המשלב בין ההלכה לבין תורת הנסתר על-פי לקוטי מוהר"ן
*ליקוטי עצות - ליקוט מליקוטי מוהר"ן, מסודר לפי נושאים ברשימה אלפביתית
*ליקוטי תפילות - תפילות המבוססות על המאמרים בלקוטי מוהר"ן
*עלים לתרופה - קובץ מכתביו של רבי נתן, אשר רובם יועדו לבנו רבי יצחק
*קיצור ליקוטי מוהר"ן - ספר בו מוהרנ"ת ליקט את העצות מכל תורה ותורה בספר ליקוטי מוהר"ן.
* חיי מוהר"ן
* שבחי הר"ן - שבחי רבו רבי נחמן ותיאור השתלשלות נסיעתו המופלאה לארץ ישראל בזמן מלחמת נפוליאון
* שיחות הר"ן - קובץ שיחות שנאמרו על ידי רבי נחמן בהזדמנויות שונות. בספר 308 שיחות ומאמרים, קצרים ברובם, המהווים מעין השלמה לעיקרי תורתו של רבי נחמן, המובאת בליקוטי מוהר"ן.
*ימי מוהרנ"ת (שהוא קרא לו "ימי נתן" וחסידיו קראו לספר "מוהרנ"ת" לשם כבודו) - ספר המתאר את קורות חייו בעיקר לאחר התקרבותו לרבי נחמן מברסלב ואת נסיעתו לא"י.
*שמות הצדיקים
* [http://www.hebrewbooks.org/52769 קנאת ה' צבאות]

==לקריאה נוספת==
*רבי בצלאל פרידמן, אוצר יראת שמים, - חיבור מקיף בתולדות חיי רבי נחמן ורבי נתן מברסלב, הוצאת 'קרן הדפסה דחסידי ברסלב' ירושלים תשמ"ב.
*רבי לוי יצחק בנדר, שיח שרפי קודש - ברסלב, - השיחות והסיפורים ותולדות חיי רבי נחמן ורבי נתן מברסלב, הוצאת 'אגודת משך הנחל' ירושלים תשמ"ח.
*רבי חיים קרמר, באש ובמים, - ביוגרפיה מקיפה ומיוחדת על תולדותיו וחייו, הוצאת 'מכון נחלת צבי' ירושלים תשנ"ה.
* מנדל פייקאז', 'ר' נתן מנמירוב באספקלריית ספרו ליקוטי הלכות', ציון, סט (תשס"ד), עמ' 203–240
* אליעזר טרייטל, ספר סיפורי מעשיות לרבי נחמן מברסלב ודרכי עריכתו בידי ר' נתן מנמירוב, עבודת דוקטור, אוניברסיטת בר-אילן, תשפ"ב 2021

==קישורים חיצוניים==

* [https://rabenu.org/רבי-נתן-מברסלב/ תולדות חייו] באתר הרשמי של קבר רבי נחמן מברסלב
* [https://www.mytzadik.com/tzadik.aspx?id=405 רבי נתן שטרנהרץ - מוהרנ"ת] באתר MyTzadik
* 
* רבי נתן שטרנהרץ, [https://breslovbooks.com/pdf/hebrew-yemay-mornat-yemay-hatalos.pdf ימי מהרנ"ת], תשע"ג
* 
* [https://web.archive.org/web/20110511192632/http://www.levbreslev.co.il/ שעורים על פי משנתו של ר' נתן מברסלב] באתר לב ברסלב
* [https://web.archive.org/web/20110522010137/http://www.zadikim.org/index.asp?catID=16946&siteLang=3 רבי נתן שטרנהארץ] באתר אהלי צדיקים
* [https://web.archive.org/web/20090614084054/http://evenshtia.com/59777/books ספרי ברסלב]
* [http://www.breslev.org/pages.php?subaction=showfull&id=1119808162&archive&start_from&ucat=55 רבי נתן מברסלב] באתר ברסלב
* [https://breslevcity.co.il/מוהרנת/ מידע על רבי נתן] באתר ברסלב סיטי
* יונתן מאיר, [https://www.academia.edu/https://www.academia.edu/39689486/_An_Unpublished_Song_by_R._Nathan_Sternhartz_Rafael_Weiser_Festschrift_ed._Gil_Weisblai_Jerusalem_Mineged_2020_pp._59-82_Hebrew_- 'שיר ידידות עלום לר' נתן שטרנהארץ מנמירוב'], ספר רפאל וייזר: עיונים בכתבי יד, בארכיונים וביצירת ש"י עגנון, בעריכת גיל וייסבלאי, הוצאת מנגד, ירושלים תש"פ, עמ' 59–82
* 

==הערות שוליים==

קטגוריה:רבני ברסלב
קטגוריה:רבנים אוקראינים
קטגוריה:מחברי ספרי חסידות
קטגוריה:נחמן מברסלב
קטגוריה:ילידי 1780
קטגוריה:נפטרים ב-1844
קטגוריה:כותבי ספרי מסע בארץ ישראל